TSF ผนึก AUCT เตรียมตั้งบริษัทร่วมทุน เผยอยู่ระหว่างเจรจาคาดสรุปได้ ธ.ค.นี้
TSF ผนึก AUCT เตรียมตั้งบริษัทร่วมทุน เผยอยู่ระหว่างเจรจาคาดสรุปได้ ธ.ค.นี้
17 พ.ย. 2559

บริษัท ทรีซิกตี้ไฟว์ จำกัด (มหาชน) หรือ TSF ระบุว่า บริษัทมีแผนร่วมทุนเพื่อการพัฒนาทางธุรกิจกับพันธมิตร คือ บริษัท สหการณ์ประมูล จำกัด (มหาชน) หรือ AUCT ตามที่เคยเปิดเผยข้อมูลต่อตลาดหลักทรัพย์ฯ ไปก่อนหน้านี้แล้วเมื่อ 30 กันยายน 2559ซึ่งผู้ร่วมทุนกำลังอยู่ในขั้นตอนการเจรจาตกลงรายละเอียดปลีกย่อยกันอยู่คาดว่าจะได้ข้อสรุปและจัดตั้งบริษัทร่วมทุนเสร็จสิ้นราวกลางเดือนธันวาคม 2559
อีกทั้งการเจรจากับกรุงเทพมหานครโดยตรง เพื่อยุติคดีข้อพิพาทที่อยู่ในศาลปกครองกลางเกี่ยวกับการยกเลิกสัญญากับกรุงเทพมหานคร จำนวน 2 โครงการนั้น ก็มีแนวโน้มที่ดีซึ่งหากได้ข้อสรุปและมีข้อยุติจะเป็นประโยชน์ต่อการประกอบการ และส่งผลดีต่อบริษัท แต่ขณะนี้ยังไม่มีพัฒนาการ หรือมีนัยสำคัญต่อการดำเนินงานของบริษัทแต่อย่างใดหากการเจรจาไม่เป็นผลสำเร็จ คดีข้อพิพาทก็จะดำเนินไปตามขั้นตอนของศาลปกครองต่อไปเนื่องจากศาลปกครองกลางได้ประทับรับคำฟ้องไปแล้ว